MARMARAK  TERI KASALLIKLARI VA BEPUShTLIKNI DAVOLAYDI

Marmarak qadim zamonlardan beri qo`llanib kelinadigan dorivor giyohlardan biridir. Qadimgi Misrda esa uni ayollar bepushtligida tavsiya qilishgan.
TIBBIYoTDA QO`LLANILIShI
Tibbiyotda marmarakning uch turi ishlatiladi. Dorivor marmarak  bargining damlamasi burishtiruvchi, dezinfeksiyalovchi va yallig`lanishga qarshi ta`sir etuvchi vosita sifatida yuqori nafas yo`llari yallig`lanishida, tomoq, og`iz va milk shilliq pardalari yallig`lanishida og`izni chayish uchun qo`llaniladi.  Xushbo`y marmarak – bo`yi 50-100 santimetrga etadigan ko`p yillik o`t bo`lib, bog`larda o`sadi. Tibbiyotda er ustki qismi ishlatiladi. 
XALQ TABOBATIDAGI AHAMIYaTI
Marmarak xalq tabobatida yurak tez urganda, darmonsizlikda, bezgak, buyrak kasalliklarini davoshlashda hamda ovqat hazm bo`lishini yaxshilash uchun qo`llaniladi. Ekstraktidan tayyorlangan surtmasi va ekstraktining konsentrati – salmus teri kasalliklarini (masalan, psoriaz)ni davolashda yaxshi natijalar beradi. Shuning uchun bu preparatlar ilmiy tibbiyotda ishlatishga tavsiya etilgan. Efir moyidan dorishunoslik amaliyotida suyuq dori shakllarining hidi va ta`mini yaxshilashda foydalaniladi.
Xalq tabobatida marmarakning yana ikki turi – tikanli marmarak va cho`l marmaragi er ustki qismining damlamasi yuqorida ko`rsatilgan kasalliklarda hamda tomoq og`riganda chayish, ishtaqa ochish va isitmada tashnalikni qondirish uchun ichiladi. Er ustki tarkibida efir moyi, oshlovchi va boshqa moddalar bor.
MARMARAKLI MUOLAJALAR
DIQQAT! 
Marmarakdan tayyorlangan dorilarni shifokor ko`rsatmasisiz, uzoq va ortiqcha miqdorda qabul qilish yaramaydi. Aks holda zaharlanib qolish mumkin. Homiladorlarga marmarakdan tayyorlangan dorilar mumkin emas.
Internet materiallari asosida Sevara Nishonova tayyorladi